Държавен вестник, бр. 89, 2025 г., стр. 27

БРОЙ  89	
Д Ъ Р Ж А В Е Н  В Е С Т Н И К 	
СТР.  27   
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ЗДРАВЕОПАЗВАНЕТО
НАРЕДБА № Н-5
от 17 октомври 2025 г.
за утвърждаване на медицински стандарт 
„Здравни грижи“
Член единствен. С тази наредба се ут­
върждава медицински стандарт по меди­
цинската дейност „Здравни грижи“ съгласно 
приложението.
Допълнителна разпоредба
§ 1. По смисъла на тази наредба „специа­
лист по здравни грижи“ е лице, придобило 
професионална квалификация по специалност 
от регулираните професии от професионално 
направление „Здравни грижи“ – „медицинска 
сестра“, „акушерка“, „медицински лаборант“, 
„рентгенов лаборант“, „рехабилитатор“, „ма­
сажист (с увредено зрение)“.
Преходни и заключителни разпоредби
§ 2. Лечебните заведения привеждат дей­
ността си в съответствие с тази наредба в 
срок до една година от влизането є в сила.
§ 3. Ръководителите на лечебните заведения 
за болнична помощ и лечебните заведения 
по чл. 10, т. 3, 3а, 3б, 4 и 5 от Закона за ле­
чебните заведения изготвят в срок до шест 
месеца от приемането на тази наредба анализ 
на осигуреността със специалисти по здравни 
грижи въз основа на данните за преминалите 
болни и фактически заетите легла по болнични 
структури за предходната година.
§ 4. В случаите когато броят на специа­
листите по здравни грижи в болничните 
структури е по-нисък от определените по 
реда на глава четвърта, т. 3, ръководителят на 
лечебното заведение в срок до шест месеца от 
извършване на анализа на осигуреността по 
§ 3 изготвя план за осигуряване на потреб­
ностите от специалисти по здравни грижи за 
периода до пет години. 
§ 5. В срок до пет години от приемане на 
тази наредба стандартите по глава четвърта, 
т. 1.2.1, 2, 3 и 4 са индикативни с допустимо 
отклонение 30 %.
§ 6. В срок до пет години след изтичане на 
срока по § 5 стандартите по глава четвърта, 
т. 1.2.1, 2, 3 и 4 са индикативни с допустимо 
отклонение 10 %.
§ 7. В срок до една година от влизане в 
сила на тази наредба Българската асоциация 
на професионалистите по здравни грижи 
разработва и утвърждава протоколите, техни­
ческите фишове и алгоритмите за дейности 
по т. 2.6 от глава втора.
§ 8. Наредбата се издава на основание 
чл. 6, ал. 1 от Закона за лечебните заведения.
Министър: 
Силви Кирилов
Приложение
към член единствен
МЕДИЦИНСКИ СТАНДАРТ 
„ЗДРАВНИ ГРИЖИ“
Г л а в а  п ъ р в а
ОСНОВНА ХАРАКТЕРИСТИКА НА МЕДИ­
ЦИНСКАТА ДЕЙНОСТ „ЗДРАВНИ ГРИЖИ“
I. Дефиниция, основни цели и задачи
Медицинският стандарт „Здравни грижи“ 
има за цел да осигури процеса на извършва­
не на промотивни, профилактични, лечебни 
и рехабилитационни здравни грижи и да 
предостави безопасна и основана на научни 
доказателства практика чрез комплекс от дей­
ности, насочени към осигуряване на възможно 
най-високото ниво на здраве и благополучие 
за хора от всички възрасти, семейства, групи 
и общности, болни или здрави. 
Медицинският стандарт „Здравни грижи“ 
съдържа общата уредба на обществените 
отношения в областта на здравните грижи. 
Други медицински стандарти по чл. 6, ал. 1 
от Закона за лечебните заведения (ЗЛЗ) може 
да предвидят отклонения от този стандарт, 
ако това се налага от естеството на уредената 
от тях медицинска специалност/медицинска 
дейност.
1. Медицинският стандарт „Здравни гри­
жи“:
1.1. гарантира безопасни, ефективни и 
етични здравни грижи;
1.2. гарантира професионална отговорност 
за взетите решения и предприетите действия;
1.3. осигурява качеството на здравните 
грижи и защита на правата на пациентите;
1.4. стимулира поддържането на високо 
ниво на компетентност при практикуване на 
професиите „медицинска сестра“, „акушерка“, 
„медицински лаборант“, „рентгенов лаборант“, 
„рехабилитатор“, „масажист (с увредено зре­
ние)“ от професионално направление „Здравни 
грижи“;
1.5. стандартизира здравните грижи в 
Република България в съответствие с нор­
мативните изисквания.
2. Основните задачи на здравните грижи са:
2.1. опазване и подобряване на здравето, 
предотвратяване на заболяванията, услож­
ненията и уврежданията от заболявания, 
облекчаване на страданието;